Ku Lwokusatu lwa wiiki eno tusuubira obukuba okutonnyererayo ku ssaawa munaana ez'ekiro n'obunnyogovu obuli mu bitundu abiri mu bibiri ku kikumi. Wakati w’essaawa kkumi na bbiri n'essatu ez'oku makya ku Lwokuna n'Olwokutaano, enkuba ya kutonnya ebitundu ana mu bitaano ku buli kikumi n'obunnyogovu wakati w’ebitudu bibiri n’ebisatu ku kikumi olwo emisana ne tusuubira ebbugumu eriri mu ddiguli Serusiyaasi emu n'omusana omutonotono. Ku Lwomukaaga tusuubira omuyaga ku sipiidi ya kkirommita ssatu oba nnya buli luvannyuma lwa ssaawa bbiri nga kino kya kubeerawo wakati w'essaawa mukaaga ez'emisana okutuuka ku ssaawa kkumi ez’akawungeezi. Mu nnaku endala zonna tusuubira omusana omutonotono. Wabula obudde bunaaba bunnyogovu okuva ku ssaawa kkumi na bbiri ez'olweggulo okutuusa ku ssaawa ssatu ez'oku makya. Ku Bbalaza tusuubira obunnyogovu bungi obuwera ebitundu ataano mu mukaaga ku kikumi olweggulo wamu ne ku Lwokubiri ku ssaawa ssatu ez'ekiro obunnyogovu obuli mu bitundu kkumi na kimu ku buli kikumi. Kino kigenda kukosa nnyo abalimi abali mu kukoola kubanga enkuba yakubeera ntono nnyo.